《清源山房为晋江石申卿 其四》
明代·梁有誉

雅志在林壑，高斋常晏如。看凫羞汜汜，梦蝶觉蘧蘧。

洞有大罗客，山藏小酉书。凭君话风景，何似上皇馀。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。